Anne mõis (Urvaste)

Anne mõis oli rüütlimõis Urvaste kihelkonnas Võrumaal. Nüüdisajal jääb mõis Valga maakonda Otepää valda.

Anne mõis (saksa keeles Annenhof, Koik-Annenhof) eraldati Koigu mõisast 1799. aastal. Mõis vahetas väga tihti omanikke. XX sajandi algul kuulus sse naabermõisa Koigu mõisa omanikule Karl von Derfeldenile, muutudes Koigu kõrvalmõisaks. Viimane omanik oli aastatel 1917−1919 Adele Sophie Friederike von Radloff (sündinud Hechel) (1857−1931).

Mõisa peahoone on hävinud. Säilinud on kolme kaaravaga ait ja tall-tõllakuur, mis paiknevad üksteise suhtes nurgi kunagise peahoone esise auringi äärtes. 1990ndate lõpul muutusid need hooned varemeteks.

Vaata ka 
Annemõisa mõis

Võrumaa mõisad
Otepää vald
Urvaste kihelkond
Derfeldenite mõisad
Löwis of Menarite mõisad